ལྷག་པར་ཕ་རན་སིའི་ལྟ་གྲུབ་སྨྲ་བ་སྐུ་ཞབས་རེན་ཌི་སི་ཀར་ཊེ་མཆོག་གིས་ཀླད་པ་ནི་ཆུ་ཤུགས་འཕྲུལ་འཁོར་ལྟ་བུ་ཞིག་ལ་ངོས་འཛིན་བྱས་ཡོད།སྐབས་ཤིག་ལ་ཚན་རིག་པའི་ཁྲོད་ཀླད་རྩ་ཕན་ཚུན་གྱི་འབྲེལ་བ་དེ་གློག་གི་བྱེད་ལས་ལྟ་བུར་ངོས་འཛིན་བྱས་ཏེ་ཀླད་པ་རང་ཉིད་མཁྲེགས་ཆས་ལྟ་བུ་ཞིག་དང་།དཔེར་ན་ཀམ་པུ་ཊར་གྱི་ཡོ་ཆས་མཁྲེགས་པོའི་རིགས་ལྟ་བུ་དང་།ཀླད་པའི་བསམ་བློ་གཏོང་རྒྱུའི་བྱེད་ལས་དེ་དག་ཀམ་པུ་ཊར་གྱི་མཉེན་ཆས་རིགས་ལྟ་བུར་ངོས་འཛིན་བྱས་ཡོད།འོན་ཀྱང་རིག་པ་དེ་དག་གིས་མ་མཐོང་བའི་ཀླད་པའི་ཁྱད་ཆོས་གཅིག་ཡོད་པ་དེ་ཀླད་རྩ་འགྱུར་ལྡོག་འགྲོ་ཐུབ་པའི་རང་བཞིན་དེ་ཡིན།དེ་སྔ་ཀླད་པས་བསམ་བློར་དབང་བསྒྱུར་བ་འདོད།འོན་ཀྱང་ཕྱིས་སུ་བསམ་བློས་ཀྱང་ཀླད་པར་དབང་བསྒྱུར་ཐུབ་པ་ཤེས་སྐབས་ཚན་རིག་པ་རྣམས་ཧང་སང་ངོ་མཚར་སྐྱེས་དགོས་པ་བྱུང་ཡོད།ཅེས་སོགས་གསུངས།